KARAMAZOV-IV-WEB	Per çò dera "fausa imatge de Crist" e ad açò que non auie cridat Diu a Crist, senon solet "filantròp crucificat", çò qu'ei "contrari ara ortodòxia e non se pòt formular dès era tribuna dera vertat e des idies senades", Fetiukovich hec referéncia a ua "insinuacion" e didec que, quan se premanie a vier ena nòsta ciutat, auie compdat aumens qu'en aguesta tribuna estarie protegit d'acusacions "perilhoses entà jo coma ciutadan e coma subdit leiau…" Mès, en enténer aguestes paraules, eth president tanben l'interrompec e Fetiukovich, damb ua reveréncia, concludic era sua replica, acompanhat d'un mormolh generau d'aprobacion ena sala.